เรื่องร้องเรียน (ร้องเรียน,สอบถาม,ถนน) วันที่ 2023-10-06 07:47:07 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042096

ขอให้ปรับปรุงการจัดส่งเอกสารจัดเก็บภาษีที่ดินและสิ่งปลูกสร้าง ประจำปี 2566 ของสำนักงานเขตจตุจักร 5 (ตามผู้ร้องแจ้ง) ซอยวิภาวดีรังสิต 34 ถนนวิภาวดีรังสิต แขวงจตุจักร เขตจตุจักร กรุงเทพมหานคร รหัสไปรษณีย์ 10900 เนื่องจากผู้ร้องแจ้งว่า เมื่อประมาณ 2-3 วันที่แล้ว (ไม่ระบุวันที่แน่ชัด) ทางสำนักงานเขตจตุจักร 5 (ตามผู้ร้องแจ้ง) ได้จัดส่งเอกสารจัดเก็บภาษีที่ดินและสิ่งปลูกสร้าง ประจำปี 2566 มาให้แก่น้องสาวของผู้ร้อง โดยด้านบนเอกสาร ลงวันที่ 27 กันยายน 2566 ซึ่งจะจัดส่งเอกสารเข้าไปในชื่อน้องสาวของผู้ร้อง แต่ผู้ร้องเป็นผู้ชำระภาษีฯ โดยทางหน่วยงานมีการอ้างถึงเอกสารแจ้งการคำนวณและประเมินภาษีที่ดินและสิ่งปลูกสร้าง ประจำปีภาษี 2566 ที่ จจ2882/2566 ลงวันที่ 15 มิถุนายน 2566 แต่น้องสาวของผู้ร้องไม่เคยได้รับเอกสารฉบับที่อ้างถึงแต่อย่างใด (เอกสารแจ้งการคำนวณและประเมินภาษีที่ดินและสิ่งปลูกสร้าง) เพราะถ้าได้รับเอกสาร ผู้ร้องจะชำระเงินให้หน่วยงานทันที แต่เอกสารฉบับดังกล่าว จะจัดส่งมาให้เฉพาะในช่วงเลยระยะเวลาที่กำหนดชำระภาษีฯไปแล้ว ทำให้ผู้ร้องรับไม่ได้ที่ต้องชำระค่าเบี้ยปรับ โดยที่ตนเองไม่ได้กระทำความผิด ซึ่งผู้ร้องได้ซื้อคอนโดมิเนียม โดยมีชื่อน้องสาวของผู้ร้องเป็นเจ้าของคอนโดมิเนียม เพราะผู้ร้องจะให้คอนโดมิเนียมแก่น้องสาวของตนเอง ซึ่งตอนแรกผู้ร้องอาศัยอยู่ที่คอนโดมิเนียมดังกล่าวเป็นระยะเวลาประมาณ 3-4 ปี ต่อมาย้ายออกมาจากคอนโดมิเนียม เพราะเดินทางไม่สะดวก ผู้ร้องต้องเดินทางไปพบมารดาของผู้ร้อง จึงไม่ได้อาศัยอยู่ที่คอนโดมิเนียม ซึ่งพอน้องสาวของผู้ร้องได้รับเอกสารฉบับดังกล่าวจะแจ้งให้ผู้ร้องทราบ ผู้ร้องก็ชำระภาษีฯ ตามปกติในทันที โดยผู้ร้องได้แจ้งเรื่องดังกล่าวกับหน่วยงานเมื่อ 2 ปีที่แล้วว่า "ทำไมไม่มีจดหมายมาแจ้งตั้งแต่แรก ปีนี้ให้ไปเสียภาษีจำนวนเท่าไร เนื่องจากเราไม่รู้จะต้องเสียภาษีเท่าไร แต่จะมาต่อเมื่อมีเบี้ยปรับแล้ว" ซึ่งผู้ร้องยินดีที่จะชำระภาษีฯ และยินดีชำระภาษีในระยะเวลาที่กำหนดจริงๆ แต่ภาษีที่ดินและสิ่งปลูกสร้าง ไม่เหมือนภาษีเงินได้บุคคลธรรมดา ที่ทางหน่วยงานให้ระยะเวลาในการชำระภาษีเงินได้บุคคลธรรมดา เป็นระยะเวลา 3 เดือน แล้วประชาชนยื่นเรื่องด้วยตนเอง แต่ภาษีที่ดินและสิ่งปลูกสร้าง ผู้ร้องจะต้องเดินทางไปสอบถามยังกรมที่ดินทุกครั้งว่าปีนี้จะต้องชำระภาษีเท่าไร ทำให้ไม่ได้รับความสะดวก ซึ่งผู้ร้องเห็นว่า ทางหน่วยงานมีการจัดส่งเอกสารจัดเก็บภาษีที่ดินและสิ่งปลูกสร้างมาให้ประชาชนก็ดีแล้ว แต่ทำไมทางหน่วยงานไม่มีการจัดส่งเอกสารให้ชำระภาษีฯ ตั้งแต่ฉบับแรก แต่มีการส่งเอกสารมาให้ในฉบับที่ 2 และเอกสารฉบับที่ 3 ทำให้ประชาชนต้องเสียเบี้ยปรับเป็นเงินจำนวนมาก โดยใช่เหตุ ซึ่งในช่วงประมาณ 2-3 ปีที่ผ่านมา จะมีเอกสารส่งมาให้น้องสาวของผู้ร้องหลังจากที่พ้นกำหนดการชำระภาษีฯ ไปแล้ว โดยระบุว่า "ไม่เสียภาษี ทำให้โดนเบี้ยปรับไปแล้ว ณ ตอนนั้น 20 เปอร์เซ็นต์ เป็นจำนวนเงินเท่านี้ ให้รีบไปเสีย ถ้าไม่เสียจะโดนเบี้ยปรับ 10 เปอร์เซ็นต์" ผู้ร้องเคยสอบถามกับทางหน่วยงาน หน่วยงานมีการส่งเอกสารการจัดเก็บภาษีที่ดินและสิ่งปลูกสร้างมาให้ดู แต่เนื้อหาในเอกสารมีเพียงชื่อ ไม่มีที่อยู่ ไม่ได้แจ้งว่า พื้นที่เท่าไร ราคาประเมินอย่างไรจึงเป็นภาษีเท่านี้ รายละเอียดการคำนวณ โดยผู้ร้องเห็นว่า เอกสารฉบับนั้นทางหน่วยงานไม่เคยส่งเรื่องออกไปยังหน่วยงานใด ผู้ร้องมีความประสงค์ได้รับเอกสารฉบับที่สมบูรณ์ ประกอบกับผู้ร้องแจ้งว่า ตนเองมีที่ดินจำนวน 2 แปลง ประสบปัญหาในลักษณะดังกล่าวทั้ง 2 แปลง คือ ไม่เคยได้รับเอกสารแจ้งข้อมูลการชำระภาษีฯ มาก่อน ทางหน่วยงานจะจัดส่งเอกสารมาให้ก็ต่อเมื่อมีเบี้ยปรับแล้ว ซึ่งผู้ร้องรอให้ทางหน่วยงานจัดส่งเอกสารจัดเก็บภาษีที่ดินและสิ่งปลูกสร้างเข้ามาให้น้องสาวของผู้ร้อง แต่ก็ไม่มีการจัดส่งเอกสารมาให้ ทำให้ไม่ทราบว่าต้องชำระภาษีฯ เป็นจำนวนเงินเท่าไรแน่ชัด เบื้องต้นผู้ร้องเคยโทรติดต่อเข้าไปแจ้งเรื่องกับเจ้าหน้าที่ (ไม่สามารถระบุชื่อ-นามสกุลเจ้าหน้าที่ได้แน่ชัด) ของสำนักงานเขตจตุจักร 5 (ตามผู้ร้องแจ้ง) กรุงเทพมหานคร (ไม่ระบุหมายเลขโทรศัพท์แน่ชัด) ทางเจ้าหน้าที่แจ้งว่า "ระบบเป็นแบบนี้" ทำให้ยังประสบปัญหาอยู่เช่นเดิม ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2-3 ปี จึงประสงค์ให้หน่วยงานที่เกี่ยวข้องดำเนินการปรับปรุงการจัดส่งเอกสารจัดเก็บภาษีฯ ของสำนักงานเขตทุกแห่งให้เป็นรูปธรรม ซึ่งผู้ร้องมีความหวังว่าในปีหน้าก่อนครบกำหนดชำระภาษีที่ดินและสิ่งปลูกสร้าง จะมีเอกสารส่งมาให้รับทราบข้อมูลในระยะเวลาที่กำหนด เพื่อประชาชนจะไม่ต้องชำระเบี้ยปรับภาษีที่ดินฯ โดยมิใช่ความผิดของประชาชน เพื่ออำนวยความสะดวกให้แก่ประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata